Prognostička vrijednost razine laktata kod pacijenata s plućnom embolijom u odnosu na analizu plinova i acidobazni status

**Cilj** Odrediti vrijednost razine laktata za predviđanje mortaliteta pacijenata s plućnom embolijom i Indeksom ozbiljnosti plućne embolije I-III (prema engl, *Pulmonary Embolism Severity Indeks*, PESI) i odrediti ovisi li ona o analizi plinova i acidobaznom statusu.

**Postupci** Ovo prospektivno opservacijsko istraživanje provedeno je od 2013. do 2017. u Sveučilišnoj kliničkoj bolnici Mostar. Prvi dan nakon dijagnoze plućne embolije, prikupili smo 1,5 mL arterijske krvi od 103 pacijenta s PE. Analizirali smo parcijalni tlak kisika u arterijskoj krvi, parcijalni tlak ugljikovog dioksida u arterijskoj krvi, pH krvi, koncentraciju bikarbonata u arterijskoj krvi (HCO3-), deficit lužina i zasićenost krvi kisikom. Razinu laktata određivali smo iz uzoraka krvi iz kubitalne vene. Logističkom regresijom odredili smo prediktivnu vrijednost varijabli analize plinova, razine laktata, izračuna PESI, dobi i spola za smrt u bolnici uzrokovanu plućnom embolijom.

**Rezultati** Mortalitet pacijenata s plućnom embolijom bio je 19,1% (18 od 103 pacijenata). Razina laktata bila je neovisni prediktor mortaliteta (*P* = 0,002, omjer izgleda 0,06), kao i HCO3- (*P* = 0,022, omjer izgleda 2,4). Laktati nisu ovisili o ostalim varijablama. Ostali parametri analize plinova nisu bili značajan prediktor mortaliteta.

**Zaključak** Kod pacijenata s plućnom embolijom s niskim do umjerenim rizikom od smrti (PESI I-III), razine laktata bile su povezane s kratkoročnom smrtnošću, neovisno o ostalim parametrima analize plinova.